Des del Departament d'Educació impulsem la commemoració del Dia internacional de les dones proposant activitats per visibilitzar i conscienciar l'alumnat i tota la comunitat educativa sobre els drets de les dones.
Amb aquest objectiu, ens fem nostre el lema de les Nacions Unides per al 8 de març de 2020: Sóc de la generació igualtat: pels drets de les dones, que ens convida a reflexionar i actuar per empoderar les nenes, les noies, les dones i fomentar l'equitat entre tots i totes.
Apropar-nos a històries on les dones siguin les protagonistes i fomentin el valor de les tasques de cura, la visió femenina o la superació dels estereotips sexistes i dur a terme activitats relacionades amb aquestes històries.
En el web de l'Institut Català de les Dones, hi trobareu un fons documental no sexista amb molts llibres i altres documents per a infants.
Perspectiva de gènere i coeducació: lectures infantils i juvenils per treballar dins i fora l'aula.
En el web de Rosa Sensat, hi trobareu aquesta selecció de llibres per impulsar la coeducació i els debat a les aules, per a infants i joves.
Audiollibres amb lectura fàcil.
En el web de Lectura fàcil, hi ha la selecció de títols de la col·lecció Aktual, d'edicions La Mar de Fàcil, en versió per escoltar, per a joves i adults, amb el suport del Departament de Cultura.
Analitzar la mirada de les dones mitjançant el cinema i els documentals com a camí per trobar nous referents, fomentar la visió de gènere i valorar les vivències de les dones.
La Filmoteca disposa de dossiers didàctics que ofereixen orientació al professorat per treballar a l'aula diverses pel·lícules, com per exemple: La bicicleta verde, Persépolis, Mustang
A la pàgina web d'aquest projecte podeu trobar guies i unitats didàctiques enfocades a treballar diferents valors i drets humans.
Tracten sobre la igualtat de gènere i els drets de les dones i nenes les següents pel·lícules: Buda explotó por vergüenza, Las mujeres de verdad tienen curvas, El domingo si Dios quiere, Sheroes.
El Grup IREF ens proporciona moltes guies didàctiques per a pel·lícules en l'apartat Claqueta cinema, distribuïdes per etapes educatives.
També ressaltem els cicles de dones científiques, dones filòsofes i dones lluitadores.
En el web de Drac Màgic, s'ofereixen sessions cinematogràfiques, visionat i debat al voltant de pel·lícules, programes, adaptats a cada edat.
Aquesta associació disposa a la seva pàgina web de vídeos, curts i pel·lícules classificades per temàtiques, sobre estereotips de gènere a la infantesa, models de feminitat i masculinitat, sobre coeducació, corresponsabilitat i tasques de cura, sexisme als mitjans de comunicació d'interès per a tota la comunitat educativa.
Des de Wikidones, se'ns plantegen itineraris que ens permeten investigar sobre el paper de les dones en diferents contextos històrics i ens ofereixen guies didàctiques organitzades per matèries: Itinerari Ciència i Teconologia, Itinerari d'història, Itinerari d'arts i Itinerari de cinema.
Des d' EduCAC, se'ns planteja un Itinerari de perpectiva de gènere, per treballar la manca de referents femenins en el nostre imaginari cultural, la influència dels estereotips sexistes de la publicitat a les nostres vides.
En la Guia de lectura sobre la història de les dones i feminismes, de l'Institut Català de les Dones, hi trobareu diferents recursos, entre els quals us recomanem Feminismo para principiantes, de Nuria Varela, amb versió il·lustrada per Antonia Santolaya, de 2018, molt accessible per a tots els públics.
8 de març; drets de les dones, de l'Institut Català de les Dones, hi trobareu recursos, entre els quals destaquem Quaderns de l'Institut 13, amb textos breus i poesies per treballar a l'aula.
I també, el llibre Estimada Ijeawele: Manifest feminista en quinze consell s, de Chimamanda Ngozi Adichie, en què s'exploren temes diversos que conflueixen en la necessitat d'educar d'una manera diferent per tal d'aconseguir que les nenes i els nens visquin en una societat lliure i igualitària.
Programa Coeduca't, de coeducació i perspectiva de gènere amb el currículum.
L'objectiu del programa és ajudar els centres educatius d'infantil, primària, educació secundària obligatòria, coordinadament amb els estudis de batxillerat, formació professional, formació d'adults, a treballar de forma explícita, sistemàtica, rigorosa i respectuosa, aspectes bàsics de coeducació, perspectiva de gènere i sexualitat.
Programa formatiu de prevenció de la violència masclista.
L'objectiu del programa formatiu és dotar l'alumnat i les famílies, i també les i els docents, d'eines i recursos que els permetin identificar i abordar la violència masclista, a segon cicle de primària i a l'ensenyament secundari.
La formació a l'alumnat i les famílies s'organitza entorn 4 mòduls d'activitats i els continguts responen als següents temes: aproximació a la coeducació i l'equitat de gènere; construcció de models alternatius de masculinitat i feminitat; relacions afectives i sexuals saludables; tolerància zero a la violència masclista i relacions abusives.
Dins del el marc del Projecte de convivència, el Departament d'Educació ofereix, entre d'altres recursos, una aplicació als centres on poder realitzar la diagnosi del centre en matèria de convivència i coeducació, conèixer propostes d'actuació i els recursos necessaris per dur-les a terme.
Materials de consulta, corresponents a la formació telemàtica que duu a terme el Departament d'Educació en matèria de coeducació: Coeducació per a les persones de referència dels consells escolars de centre, Aprofundiment en coeducació i Gènere i diversitat en l'àmbit educatiu, Prevenció de la violència masclista en l'àmbit educatiu.
En el web de Família i Escola, hi ha molta informació d'interès per a les famílies.
Dins Educació en valors, hi ha l'apartat sobre Igualtat de gènere, en què es dona informació per edats, recursos i eines.
També us recomanem, dins Com ajudar el meu fill, la informació en Prevenció de la violència masclista.
Pam a Pam coeduquem, quadern pedagògic per al professorat del cicle formatiu de grau superior d'educació infantil, elaborat per l'Institut Català de les Dones i el Departament d'Educació.
El Programa STEAMcat promociona les vocacions cientificotecnològiques.
Enguany, a propòsit del Dia internacional de la dona i la nena, 180 investigadores han dut a terme xerrades simultànies a diferents centres educatius de Catalunya.
El programa dona visibilitat a diferents iniciatives de divulgació científica amb perspectiva de gènere.
S'ha col·laborat en el pilotatge del programa Inspiring Girls.